CELEX: 32022D0461
Language: mt
Date: 2022-03-15 00:00:00
Title: Deċiżjoni ta’ Implimentazzjoni tal-Kummissjoni (UE) 2022/461 tal-15 ta’ Marzu 2022 li temenda d-Deċiżjoni ta’ Implimentazzjoni (UE) 2019/570 fir-rigward tal-kapaċitajiet tat-trasport u tal-loġistika tar-rescEU (notifikata bid-dokument C(2022) 1685) (Test b’rilevanza għaż-ŻEE)

22.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 93/193
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2022/461
         tal-15 ta’ Marzu 2022
         li temenda d-Deċiżjoni ta’ Implimentazzjoni (UE) 2019/570 fir-rigward tal-kapaċitajiet tat-trasport u tal-loġistika tar-rescEU
         
            
               (notifikata bid-dokument C(2022) 1685)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni Nru 1313/2013/UE tal-Parlament Ewropew u tal-Kunsill tas-17 ta’ Diċembru 2013 dwar Mekkaniżmu tal-Unjoni għall-Protezzjoni Ċivili (1), u b’mod partikolari l-Artikolu 32(1), il-punt (g) tagħha,
         Billi:
         
                     (1)
                  
                  
                     Id-Deċiżjoni Nru 1313/2013/UE tistabbilixxi l-qafas legali tar-rescEU. Ir-rescEU hija riżerva ta’ kapaċitajiet fil-livell tal-Unjoni li għandha l-għan li tipprovdi assistenza f’sitwazzjonijiet predominanti fejn il-kapaċitajiet eżistenti fil-livell nazzjonali u dawk impenjati mill-Istati Membri għar-Riżerva Ewropea ta’ Protezzjoni Ċivili ma jkunux jistgħu jiżguraw rispons effettiv għal diżastri naturali u dawk maħluqa mill-bniedem.
                  
               
                     (2)
                  
                  
                     Il-Mekkaniżmu tal-Unjoni għall-Protezzjoni Ċivili (“Mekkaniżmu tal-Unjoni”) ġie msaħħaħ reċentement bir-Regolament (UE) 2021/836 tal-Parlament Ewropew u tal-Kunsill (2) li jemenda d-Deċiżjoni 1313/2013/UE. L-emenda għandha l-għan li tegħleb il-limitazzjonijiet tal-Mekkaniżmu tal-Unjoni li feġġew matul il-pandemija tal-COVID-19, u li tappoġġa aħjar lill-Istati Membri meta jiġu affettwati simultanjament mill-istess emerġenzi jew diżastri jew minn emerġenzi jew diżastri differenti.
                  
               
                     (3)
                  
                  
                     L-operazzjonijiet tat-trasport u tal-loġistika ġew identifikati bħala sfida f’ħafna operazzjonijiet ta’ rispons tal-Mekkaniżmu tal-Unjoni matul dawn l-aħħar snin. Aktar reċentement, il-ħtieġa għal effettività aktar strateġika f’dan il-qasam saret evidenti matul it-tifqigħa u l-istadji inizjali tal-pandemija tal-COVID-19, b’mod partikolari għat-trasport ta’ assi mediċi, persunal u pazjenti. In-nuqqas ta’ riżorsi loġistiċi u tat-trasport suffiċjenti ġie identifikat bħala ostaklu ewlieni fir-rigward tal-kapaċità tal-Istati Membri li jipprovdu jew jirċievu assistenza.
                  
               
                     (4)
                  
                  
                     Għaldaqstant, skont l-Artikolu 12(2) tad-Deċiżjoni 1313/2013/UE, it-trasport u l-loġistika ġew stabbiliti bħala qasam ta’ prijorità għall-iżvilupp tal-kapaċità rescEU, b’żieda mat-tifi tan-nar fil-foresti mill-ajru, ir-rispons mediku ta’ emerġenza u l-inċidenti kimiċi, bijoloġiċi, radjoloġiċi u nukleari (“CBRN”).
                  
               
                     (5)
                  
                  
                     Il-kompiti ewlenin ta’ kapaċità ta’ trasport u loġistika taħt rescEU għandhom ikunu li tipprovdi servizzi ta’ trasport u loġistika relatati għal persuni (inklużi pazjenti jew timijiet involuti f’operazzjonijiet ta’ rispons), materjal, jew tagħmir, jew taħlita ta’ dawk imsemmija hawn fuq.
                  
               
                     (6)
                  
                  
                     Wara konsultazzjonijiet mal-Istati Membri, ġie identifikat li l-kapaċitajiet tat-trasport u tal-loġistika jistgħu jkunu bi skop multiplu flimkien mal-kapaċitajiet diġà definiti tar-rescEU mill-ajru.
                  
               
                     (7)
                  
                  
                     Skont l-Artikolu 12(4) tad-Deċiżjoni 1313/2013/UE, ir-rekwiżiti ta’ kwalità għal kapaċitajiet ta’ reazzjoni li jiffurmaw parti minn rescEU għandhom jiġu stabbiliti f’konsultazzjoni mal-Istati Membri.
                  
               
                     (8)
                  
                  
                     Jenħtieġ li l-kapaċitajiet ta’ trasport u loġistika jiġu stabbiliti biex jirrispondu għal riskji ta’ probabbiltà baxxa b’impatt għoli, f’konformità mal-kategoriji msemmija fl-Artikolu 3d tad-Deċiżjoni ta’ Implimentazzjoni tal-Kummissjoni (UE) 2019/570 (3) u wara konsultazzjoni mal-Istati Membri.
                  
               
                     (9)
                  
                  
                     Għalhekk, ir-Regolament ta’ Implimentazzjoni tal-Kummissjoni (UE) 2019/570 jenħtieġ li jiġi emendat skont dan.
                  
               
                     (10)
                  
                  
                     Il-miżuri pprovduti f’din id-Deċiżjoni huma skont l-opinjoni tal-kumitat li jissemma fl-Artikolu 33(1) tad-Deċiżjoni Nru 1313/2013/UE,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni ta’ Implimentazzjoni (UE) 2019/570 hija emendata kif ġej:
            
                        (1)
                     
                     
                        L-Artikolu 2 qiegħed jiġi emendat kif ġej:
                        
                                    (a)
                                 
                                 
                                    Il-paragrafu 1 huwa emendat kif ġej:
                                    
                                                (i)
                                             
                                             
                                                is-sitt inċiż huwa sostitwit b’dan li ġej:
                                                
                                                            “-
                                                         
                                                         
                                                            kapaċitajiet ta’ kenn.”;
                                                         
                                                      
                                          
                                                (ii)
                                             
                                             
                                                jiżdied is-seba’inċiż li ġej:
                                                
                                                            “-
                                                         
                                                         
                                                            il-kapaċitajiet tat-trasport u tal-loġistika.”;
                                                         
                                                      
                                          
                              
                                    (b)
                                 
                                 
                                    Il-paragrafu 2 huwa emendat kif ġej:
                                    
                                                (i)
                                             
                                             
                                                il-punt (i) huwa sostitwit b’dan li ġej:
                                                
                                                            “(i)
                                                         
                                                         
                                                            kapaċitajiet ta’ kenn temporanju.”
                                                         
                                                      
                                          
                                                (ii)
                                             
                                             
                                                jiżdied il-punt (j) li ġej:
                                                
                                                            “(j)
                                                         
                                                         
                                                            il-kapaċità tat-trasport u tal-loġistika.”
                                                         
                                                      
                                          
                              
                  
                        (2)
                     
                     
                        L-Artikolu 3a huwa sostitwit b’dan li ġej:
                        
                           “L-Artikolu 3a
                           L-ispejjeż eliġibbli tal-kapaċitajiet ta’ evakwazzjoni medika mill-ajru tar-rescEU, tal-kapaċitajiet tat-tim mediku ta’ emerġenza tat-tip 2 u tat-tip 3, tal-kumulazzjoni ta’ riżerva medika, tad-dekontaminazzjoni CBRN, tal-kapaċitajiet ta’ kumulazzjoni ta’ riżerva CBRN, u tal-kapaċitajiet ta’ kenn temporanju, tat-trasport u tal-loġistika
                           Il-kategoriji tal-ispiża kollha msemmija fl-Anness Ia tad-Deċiżjoni Nru 1313/2013/UE għandhom jitqiesu fil-kalkolu tal-ispiża eliġibbli totali tal-kapaċitajiet tar-rescEU.”
                        
                     
                  
                        (3)
                     
                     
                        Fl-Artikolu 3e, il-paragrafi 3 u 4 għandhom jinbidlu b’dan li ġej:
                        
                           “3.   Il-kapaċitajiet tar-rescEU msemmija fl-Artikolu 2(2)(c) sa (j) għandhom jiġu stabbiliti bl-għan li jimmaniġġjaw riskji ta’ probabbiltà baxxa b’impatt għoli.
                        
                        
                           4.   Meta l-kapaċitajiet ta’ rescEU msemmija fl-Artikolu 2(2)(c) sa (j) jiġu skjerati skont il-Mekkaniżmu tal-Unjoni, l-assistenza finanzjarja tal-Unjoni għandha tkopri 100 % tal-ispejjeż operazzjonali, f’konformità mal-Artikolu 23(4b) tad-Deċiżjoni Nru 1313/2013/UE.”;
                        
                     
                  
                        (4)
                     
                     
                        L-Anness huwa emendat skont l-Anness għal din id-Deċiżjoni.
                     
                  
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, il-15 ta’Marzu 2022.
            
               
                  Għall-Kummissjoni
               
               Janez LENARČIČ
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 924.
         
            (2)  Ir-Regolament (UE) 2021/836 tal-Parlament Ewropew u tal-Kunsill tal-20 ta’ Mejju 2021 li jemenda d-Deċiżjoni Nru 1313/2013/UE dwar Mekkaniżmu tal-Unjoni għall-Protezzjoni Ċivili (ĠU L 185, 26.5.2021, p. 1).
         
            (3)  Id-Deċiżjoni ta’ Implimentazzjoni tal-Kummissjoni (UE) 2019/570 tat-8 ta’ April 2019 li tistabbilixxi r-regoli għall-implimentazzjoni tad-Deċiżjoni Nru 1313/2013/UE tal-Parlament Ewropew u tal-Kunsill fir-rigward tal-kapaċitajiet tar-rescEU u li temenda d-Deċiżjoni ta’ Implimentazzjoni tal-Kummissjoni 2014/762/UE (ĠU L 99, 10.4.2019, p. 41).
      
      
         
            ANNESS
            Fl-Anness għad-Deċiżjoni ta’ Implimentazzjoni (UE) 2019/570, qiegħda tiżdied it-Taqsima 10 kif ġej:
            
               
                           “10.
                        
                        
                           
                              Kapaċità tat-Trasport u l-Loġistika
                           
                           
                                       
                                                    
                                                
                                                
                                                   Kompiti
                                                
                                             
                                    
                                       
                                                   —
                                                
                                                
                                                   Jiġu provduti servizzi ta’ trasport u loġistika relatati għal persuni, inklużi pazjenti u timijiet involuti f’operazzjonijiet ta’ rispons, materjal, jew tagħmir, jew taħlita ta’ dawk imsemmija qabel.
                                                
                                             
                                                   —
                                                
                                                
                                                   Il-kompiti deskritti taħt it-taqsimiet 1, 2, 3 u 4 jistgħu jiġu inklużi.
                                                
                                             
                                 
                                       
                                                    
                                                
                                                
                                                   Kapaċitajiet
                                                
                                             
                                    
                                       
                                                   —
                                                
                                                
                                                   Għall-ajruplani, il-kapaċità li jiġu ttrasportati mill-inqas 35 persuna jew li jiġu ttrasportati mill-inqas 7 tunnellati ta’ materjal, jew it-tnejn li huma.
                                                
                                             
                                                   —
                                                
                                                
                                                   Kapaċità ta’ operat lejl u nhar.
                                                
                                             
                                                   —
                                                
                                                
                                                   Kapaċità li jiġu żgurati funzjonijiet ta’ appoġġ loġistiku rilevanti (bħat-tagħbija/il-ħatt ta’ materjal).
                                                
                                             
                                                   —
                                                
                                                
                                                   Kapaċità li jaħdem, fejn meħtieġ, f’ċirkostanzi operazzjonalment diffiċli (1).
                                                
                                             
                                                   —
                                                
                                                
                                                   Kapaċità li jitwettaq, fejn meħtieġ, it-trasport u l-immaniġġjar loġistiku ta’ merkanzija speċjali (2) skont l-istandards internazzjonali rilevanti.
                                                
                                             
                                 
                                       
                                                    
                                                
                                                
                                                   Elementi prinċipali
                                                
                                             
                                    
                                       
                                                   —
                                                
                                                
                                                   L-ekwipaġġ adattat għall-kompiti mwettqa u l-perjodu ta’ żmien tal-operazzjonijiet.
                                                
                                             
                                                   —
                                                
                                                
                                                   Persunal tekniku mgħammar u mħarreġ b’mod adegwat biex iwettaq il-kompiti differenti definiti hawn fuq.
                                                
                                             
                                                   —
                                                
                                                
                                                   Tagħmir ta’ komunikazzjoni adegwat (bħal komunikazzjoni mill-ajru għall-ajru u mill-ajru għall-art għal kapaċitajiet mill-ajru).
                                                
                                             
                                                   —
                                                
                                                
                                                   Modulu integrat għal operazzjonijiet loġistiċi, bħal operazzjonijiet ta’ tagħbija/ħatt.
                                                
                                             
                                 
                                       
                                                    
                                                
                                                
                                                   Awtosuffiċjenza
                                                
                                             
                                    
                                       
                                                   —
                                                
                                                
                                                   Il-ħażna u l-manutenzjoni tat-tagħmir differenti tal-kapaċità.
                                                
                                             
                                                   —
                                                
                                                
                                                   Tagħmir għal komunikazzjoni ma’ sieħba rilevanti, notevolment dawk responsabbli mill-koordinazzjoni fuq il-post.
                                                
                                             
                                 
                                       
                                                    
                                                
                                                
                                                   Skjerament
                                                
                                             
                                    
                                       
                                                   —
                                                
                                                
                                                   Disponibbiltà għat-tluq sa mhux aktar minn 12-il siegħa wara l-aċċettazzjoni tal-offerta.
                                                
                                             
                                                   —
                                                
                                                
                                                   Għall-ajruplani, il-kapaċità li titwettaq titjira ta’ mill-inqas 2 000  mil nawtiku (3 700  km) b’tagħbija utli ta’ 5 tunnellati mingħajr riforniment.
                                                
                                             
                                 
                     
            
               (1)  Għall-ħiliet mill-ajru, tali ċirkostanzi jistgħu jinkludu ċirkostanzi li fihom ir-runways għat-tlugħ jew l-inżul ma jkunux disponibbli, jew ikunu qosra jew iddanneġġjati.
            
               (2)  Dawn jinkludu oġġetti perikolużi, provvisti mediċi, loġistika ta’ katina kiesħa għat-trasport ta’ vaċċini, eċċ.